
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/5046-3/2019
Előterjesztés elkészítésének időpontja: 2019. június 12.
Előterjesztést készítette: TÁVÜSZ Kft. / dr. Tóth Krisztina jegyző
Előterjesztést jóváhagyta: -

Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: tevékenységi és számviteli beszámoló
E L Ő T E R J E S Z T É S

Sülysáp Város Önkormányzata Képviselő-testületének
2019. június 20-án tartandó munkaterv szerinti ülésére

3. napirendhez

Tárgy: Beszámoló a TÁVÜSZ Kft. 2018. évi tevékenységéről
Tisztelt Képviselő-testület!
A Magyarország helyi önkormányzatairól szóló 2011. évi CLXXXIX. törvény 13. § (1) bekezdése alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok többek között a településüzemeltetés (a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása); a környezet-egészségügy (köztisztaság, települési környezet tisztaságának biztosítása, rovar- és rágcsálóirtás); a helyi környezet- és természetvédelem, vízgazdálkodás, vízkárelhárítás.
E faladatokat Sülysáp Város Önkormányzata a tavalyi évben is az általa 1993-ban alapított Tápiómenti Településüzemeltetési és Szolgáltató Korlátolt Felelősségű Társaság révén látta el.  

A feladatellátás anyagi fedezete több részből tevődik össze, egyrészt a meghatározott feladatokra átadott pénzeszközből, illetve az üzemeltetésre átadott vagyon bevételéből, illetve a Társaság egyéb lakossági szolgáltatásokat is ellát, úgymint szennyvízszállítás, melyből saját bevétele keletkezik. Tevékenysége igen széleskörű: az intézményi karbantartástól, a közterületek, közutak karbantartásán át, az egyéb Önkormányzatnál felmerülő igényekig, feladatokig terjed. 

A feladat-ellátáshoz szükséges eszközök egy része az Önkormányzat tulajdonát képezi, melyek üzemeltetésre átadásra kerültek, más részük a gazdasági társaság saját eszközállománya. 

Ezeket illetően a TÁVÜSZ Kft. az elmúlt ülésre előterjesztette a 2018. évi szakmai beszámolóját, azonban a Képviselő-testület a beszámoló kiegészítését kérte. 
Kérem a kiegészített beszámoló szíves megtárgyalását és elfogadását.
…/2019. (VI. 20.) ÖKT határozati javaslat

A Sülysáp Város Önkormányzatának Képviselő-testülete a Tápiómenti Városüzemeltető és Szolgáltató Kft. 2018. évi tevékenységéről szóló beszámolót – megköszönve a Társaság munkáját – elfogadja.

Határidő: azonnal
Felelős: polgármester, ügyvezető
Sülysáp, 2019. június 12.

Horinka László s.k. 

